1দাৰিয়াবচৰ ৰাজত্বৰ দ্বিতীয় বছৰৰ অষ্টম মাহত, ইদ্দোৰ নাতিয়েক বেৰেখিয়াৰ পুত্ৰ জখৰিয়া ভাববাদীৰ ওচৰলৈ যিহোৱাৰ বাক্য আহিলঃ
2"যিহোৱাই তোমালোকৰ পূৰ্ব্ব-পুৰুষসকলৰ ওপৰত অতিশয় অসন্তুষ্ট হৈছিল!
3সেই কাৰণে তুমি লোকসকলক কোৱাঃ 'বাহিনীসকলৰ যিহোৱাই এই কথা কৈছে, "তোমালোকে মোলৈ ঘূৰা!" এয়ে বাহিনীসকলৰ যিহোৱাৰ বাক্য; "তেতিয়া মই তোমালোকলৈ ঘূৰিম!" এই কথা বাহিনীসকলৰ যিহোৱাই কৈছে।
4তোমলোকৰ পূৰ্ব-পুৰুষসকলৰ নিচিনা তোমালোক নহ'বা; যিসকলৰ আগত আগৰ কালৰ ভাবাদীসকলে কৈছিল, "বাহিনীসকলৰ যিহোৱাই এই কথা কৈছেঃ তোমালোকে নিজ নিজ কু-পথৰ, আৰু নিজ নিজ কু-কাৰ্য্যৰ পৰা ঘূৰা!" কিন্তু তেওঁলোকে সেই কথা নুশুনিলে, বা মোলৈ কাণ নিদিলে।" এয়ে যিহোৱাৰ ঘোষণা।
5"তোমালোকৰ পূৰ্ব্ব-পুৰুষসকল ক'ত? আৰু ভাববাদীসকল চিৰকাললৈকে জীয়াই আছে নে?
7দাৰিয়াবচৰ ৰাজত্বৰ দ্বিতীয় বছৰৰ একাদশ, অৰ্থাৎ চবাট মাহৰ চৌবিশ দিনৰ দিনা ইদ্দোৰ নাতিয়েক বেৰেখিয়াৰ পুত্ৰ জখৰিয়া ভাববাদীক যিহোৱাৰ দ্বাৰাই এই বাক্য জনোৱা হ'ল,
8"মই ৰাতি দৰ্শনত দেখিলোঁ যে, এজন লোকে এটা ৰঙা ঘোঁৰাত উঠি সমতলত থকা মেন্দি গছবোৰৰ মাজত থিয় হৈ আছিল; আৰু তেওঁৰ পাছত ৰঙা, মুগা আৰু বগা বৰণীয়া কেইবাটাও ঘোঁৰা আছিল।
13তেতিয়া যিহোৱাই মোৰে সৈতে কথা হোৱা দূতজনক উত্তম বাক্য, এনে কি, শান্ত্বনাদায়ক বাক্যেৰে উত্তৰ দিলে।
14তেতিয়া মোৰ লগত কথা হোৱা দূতজনে মোক ক'লে, "তুমি ঘোষণা কৰি কোৱা, 'বাহিনীসকলৰ যিহোৱাই এই কথা কৈছেঃ "মই যিৰূচালেম আৰু চিয়োনৰ অৰ্থে মহা অন্তৰ্জ্বালাৰে জ্বলিছোঁ।
18পাছত চকু তুলি চাই মই চাৰিটা শিং দেখিলোঁ।
20তাৰ পাছত যিহোৱাই মোক চাৰিজন শিল্পকৰ দেখুৱালে।
21তেতিয়া মই সুধিলোঁ, "এওঁলোকে কি কৰিবলৈ আহিছে?" তেওঁ উত্তৰ দি ক'লে, "যি কোনো মানুহকে নিজৰ মূৰ দাঙিব নোৱাৰাকৈ যিহূদাক ছিন্ন-ভিন্ন কৰা শিং এইবোৰ; কিন্তু যি জাতিবোৰে যিহূদা দেশ ছিন্ন-ভিন্ন কৰিবলৈ নিজ নিজ শিং তুলিছিল, সেই জাতিবোৰক ত্ৰাসিত কৰিবলৈ আৰু তেওঁলোকৰ শিংবোৰ ভাঙি পেলাবলৈ, এওঁলোক আহিছে।
